IL-MALTI QARI LI TOĦROĠ MARZU L-AKKADEMJA TAL-MALTI 1976 EDITORJAL: , WARA L-LAQGĦA ĠENERALI Ilmintajna kemm-il darba minn dawn il-paġni editorjali juq in-nuq- qas ta' ħeġġa jew aħjar fuq kemm xi membri ma għadhomx jimpur- tahom mill-Akkademja. Dan reġa' deher ċar meta fil-laqgħa ġenerali li saret fid-9 ta' Marzu kienu ftit dawk li attendew. Għalfejn naħbi l- jatti2 Billi tgħid li ma intix marid jew ma turix li inti marid b daqshekk ser tfieq.2 Ir-rimedju mhux li taħbi imma li tkun kuraġġuż li tieħu l- pass meħtieġ, tpoġġi sebgħek fuq il-ferita u tfejjaqha anki jekk hemm bżonn taqta' l-laħam. Li kien għalina, kif għedna fl-editorjal ta' qabel, saret taqliba u tgħarbila kbira u sirna nafu sewwa min hu membru u min hu numru biss. X'jiswa li tgħid li għandek tant membri meta anqas biss jindenjaw ruħhom jiġu għall-laqgħat ġenerali darba f'sentejn, meta tara li ilhom żmien ma jattendu ebda laqgħa, X'kuntatt għandhom mal- Akkademja, liema interess qed juru/ Għaliex jissejħu membri Għax darba nkitbu, għax għad għandhom isimhom fuq il-listi mejta ikun hawn forsi xi ħadd li jidhirlu li f'dawn il-paġni qed inkunu ċari żżejjed u forsi anki negattivi. Imma x'jiswa li titkellem b'ħafna ċir- kumlokuzzjonijiet u ħafna allużjonijiet' Isbaħ mill-verità ma hemmx u xejn ma jiftiehem aħjar miċ-ċarezza. Aħjar milli għada jisbaħ u ssib li l-organiżmu mejjet. Hekk jidhrilna li wieħed ikun sinċier u wieħed ikun jaf x'irid u x'jistenna u kulħadd jifhmu. Jekk wieħed jibża' li jgerrex xi membri jew li jurta xi oħrajn, jibqa' jżomm lil dawn il- membri 'l-bogħod mill-Akkademja u l-ħajja tagħha. L-Akkademja ma għandhiex bżonn membri li jinqdew biha, anqas membri li jimlew il- listi tagħha. Aħjar flit membri u tajba milli ħafna listi ta' ismijiet li mhumiex ħlief ismijiet. inkella kif għedna fl-aħħar editorjal l-Akka- demja tmut u jkun lestilha t-tebut u ħaffrilha l-qabar min ma ħax ħsieb jagħtiha l-ħajja billi jagħti ħajja lill-membri tagħha għax l-Akkademja ma hix il-Kunsill imma l-membri, għall-inqas jekk ma rridux nilludu ruħna, F'laqgħa oħra forsi anqas ikun hemm numru biżżejjed biex jitla' kunsill jew membri biżżejjed lesti li jidħlu fih. Għedna u nerġgħu ngħidu u nibqgħu intabru fuq il-ħtieġa ta' ħajja ġdida, struttura ġdida, statut ġdid, riforma radikali, Nirrivedu l-listi tal- membri, u nippublikaw l-ismijiet ta' dawk li jibqgħu, ninjettaw il-ħajja fihom, ninqdew bi kriterji ta' għażla aħjar. Għall-inqas inkunu nafu fejn aħna qegħdin, il-membri jkunu membri, ikunu taw kontribut u ħadd ma jinqeda iktar b'isem l-Akkademja għall-finijiet tiegħu meta l-Akkademja ma jagħtix każ tagħha u ma jimpurtahx minnha. Fil-laqgħa ġenerali riedu jiġu studjati żewġ emendi għall-istatut u dan ma setax isir għax skond l-istatut ried ikun hemm żewġ terzi tal- membri akkademiċi preżenti u ma kienx hemm. Jiġifieri dawk li qed jissejħu membri flok li qed igħinu lill-Akkademja, għax isimhom mik- tub fuq il-listi tagħha żammew il-mixja 'l quddiem. U la terġa' ssir laqgħa oħra, kif maħsub mill-istatut, jibqgħu żgur ma jidhrux. Għax għalkemm isimhom miktub fuq il-listi tal-membri akkademiċi, l-Akka- demja ma setgħetx twettaq dak li xtaqet. Dan hu l-kontribut li qed jagħtu dawn il-membri mejta fil-fatt u ħajjin b'isimhom fuq il-lista. Nittamaw li l-Kunsill jistudja din il-kwistjoni sewwa b'urgenza qabel ma jerġa' jlaqqa' l-laqgħa ġenerali li suppost terġa' ssir ħalli jara jistax isolvi l-kwistjoni darba għal dejjem. Mezzi pożittivi hemm u ssuġġerejniehom. Jeħtieġ li l-membri jkollhom laqgħat spiss bejniethom, laqgħat soċjali, laqgħat kulturali, anki jekk l-Akkademja għall-bidu jkollha toħroġ xi spiża żgħira. Jeħtieġ li nibdew ngħinu lill-membri akkademiċi jippublikaw x-xogħol tagħhom. Hawn numru li għandhom kitbiet tajba letterarjament u ma jistgħux jippublikawhom jew għax finanzjarjament ma jistgħux jidħlu għall-ispiża jew għax ma jafux kif jaqbdu jagħmlu jew għax ħadd ma jagħmillhom kuraġġ. Dan ikun xogħol siewi tal-Kunsill li jista' wkoll iħalli xi qligħ għall-Akkademja u jgħin lill-awtur. B'hekk ukoll ikun qed igħin ferm lill-letteratura Maltija. Mezz ieħor hu li nagħtu ħajja lir-rivista tal-Akkademja ''ll- Malti' billi jkollha kontribuzzjonijiet letterarji aħjar, stil u aspett iktar modern u b'hekk tibker iċ-ċirkolazzjoni. Jeħtieġilha publikazzjoni iktar spissa. B'darba fix-xahar tista' toħloq pont sod u siewi bejn il- membri u l-Akkademja. Tkun tista' toffri spazju iktar lill-membri fejn jippublikaw ix- xogħol tagħhom. Tkun tista' tippublika studji serji ta' tiftix. Jekk ser nibqgħu ngħożżu t-tradizzjoni li għax darba kien hekk, għandu jibqa' jsir hekk, qatt ma hu ser isir progress. Mhux għax darba xi ħadd żmien ilu niżżel fl-istatut, skond iċ-ċirkostanzi u l-ħtieġa ta' dak iż-żmien, li fIl-Malti' joħroġ kull 3 xhur għandna nibqgħu marbutin u ma nistgħux niċċaqalqu. Ir-rabta bla raġuni toħnoq kull inizjattiva u tmewwet kull kuraġġ. Dan ukoll għednih darba oħra f'editorjal ieħor u mill-bidu aw- gurajna li r-rivista tibda toħroġ kull xahar. Anki jekk l-Akkademja jeħ- tiġilha tagħmel xi sagrifiċċju finanzjarju sakemm tpoġġi r-rivista fuq saqajha ma għandhiex taraha bi kbira. Hi kif inhi r-rivista qed toħroġ bit-telf. Allura għax ma nippruvawx u naraw jistax isir tibdil fuq il-linji li semmejna u li konna ġa tkellimna fuqhom f'editorjali oħraż Hajja, enerġija, sforzi, nifs ġdid u frisk, dedikazzjoni, interess sin- ċier għal kawża komuni, kawża nazzjonali, kawża li minnha tiddependi il-ħajja jew il-mewt tal-Akkademja.